OzLabs/hebrew-wiki-articles huggingface dataset:
קייסריספור

קייסריספור (בטורקית: Kayserispor) הוא מועדון כדורגל טורקי מהעיר קייסרי בטורקיה. צבעי המועדון אדום וצהוב. המועדון משחק את משחקי הבית שלו באצטדיון קאדיר האש.

בשנת 2008 זכה המועדון בגביע הטורקי. המועדון הגיע למקום חמישי בליגת העל הטורקית ארבע פעמים: בשנת 2005/06, 2006/07, 2007/08, ו-2012/13. המועדון היה גם אחד הזוכים במשותף בגביע האינטרטוטו של שנת 2006.

בשנת 2022 הגיעה הקבוצה עד לגמר הגביע הטורקי אך הפסידה בהארכה 2–3 לסיוואספור.

== סגל הקבוצה ==
; נכון ל-20 בספטמבר 2022

 

 

 (קפטן)

 

== תארים ==
* הגביע הטורקי: 2007/2008

==קישורים חיצוניים==

* 

קטגוריה:קבוצות כדורגל טורקיות
קטגוריה:קבוצות כדורגל שהוקמו ב-1966
קטגוריה:קייסרי
ניקולה סאנסונה

ניקולה סאנסונה (באיטלקית: Nicola Sansone; נולד ב-10 בספטמבר 1991) הוא כדורגלן איטלקי המשחק בלצ'ה בעמדת החלוץ.

==קריירת מועדונים==
סאנסונה נולד במינכן שבגרמניה למשפחה ממוצא איטלקי. סאנסונה התחיל את הקריירה שלו בקבוצת הילדים של נופרלאך ובגיל 10 הצטרף לבאיירן מינכן שבה שיחק עד קבוצת הנוער. בינואר ערך סאנסונה את הופעת הבכורה שלו בקבוצת המילואים של הקבוצה במשחק הליגה נגד דינמו דרזדן. ב-23 באוקטובר 2010 הבקיע את שער הבכורה שלו בקריירה בהפסד 2–3 לרוט וייס אהלן.

בקיץ חתם בפארמה ותוך זמן קצר הושאל ממנה לקרוטונה מהסרייה ב'. בסיום העונה חזר לפארמה. ב-26 בספטמבר 2012 סאנסונה ערך את הופעת הבכורה שלו בסרייה א' בתיקו 1-1 נגד גנואה. ב-28 באוקטובר 2012 הבקיע את שער הבכורה שלו בליגה בניצחון 1–3 נגד טורינו.

ב-21 בינואר 2014 סאנסונה חתם בססואולו, העולה החדשה לסרייה א' תמורת 2.5 מיליון אירו. בעונת סאנסונה היה שותף לעונה הטובה ביותר בהיסטוריה של המועדון שסיים במקום השישי בליגה הראשונה ובה גם היה מלך השערים עם 7 שערי ליגה ביחד עם דומיניקו ברארדי.

ב-7 באוגוסט 2016 סאנסונה חתם בויאריאל ל-5 שנים תמורת 13 מיליון אירו. ב-20 באוגוסט הוא ערך את הופעת הבכורה שלו בתיקו 1-1 נגד גרנדה. ב-10 בספטמבר סאנסונה הבקיע את שער הבכורה שלו במועדון בניצחון 0–2 נגד מאלגה. ב-4 בינואר 2019 הושאל לבולוניה עד לסוף העונה. בקיץ 2019 חתם באופן קבוע בבולוניה.

ב-11 בספטמבר 2023 חתם בלצ'ה.

==קריירה בינלאומית==
אף על פי שנולד בגרמניה, סאנסונה החליט לנצל את מוצאו האיטלקי ולייצג את איטליה. סאנסונה שיחק בכל הנבחרות הצעירות של איטליה ואף הגיע עם הנבחרת הצעירה לגמר אליפות אירופה בכדורגל עד גיל 21 - 2013 בו הפסידה לספרד.

ב-16 ביוני 2015 סאנסונה ערך את הופעת הבכורה שלו בנבחרת הבוגרת בהפסד 0–1 ל.

==קישורים חיצוניים==

קטגוריה:כדורגלנים גרמנים
קטגוריה:כדורגלנים איטלקים
קטגוריה:חלוצי כדורגל גרמנים
קטגוריה:חלוצי כדורגל איטלקים
קטגוריה:מינכן: כדורגלנים
קטגוריה:כדורגלני פארמה
קטגוריה:כדורגלני קרוטונה
קטגוריה:כדורגלני ססואולו
קטגוריה:כדורגלני ויאריאל
קטגוריה:כדורגלני בולוניה
קטגוריה:כדורגלני לצ'ה
קטגוריה:כדורגלני נבחרת איטליה
קטגוריה:אישים ממוצא איטלקי
קטגוריה:גרמנים שנולדו ב-1991
קטגוריה:איטלקים שנולדו ב-1991
אירית רחמים

אירית רחמים (נולדה ב-7 בינואר 1974) היא מפיקת אירועים ישראלית. זוכת העונה החמישית של תוכנית המציאות "הישרדות איי קמרינס".

== ביוגרפיה ==
נולדה בברזיל. בעת הולדתה, אמה הביולוגית מסרה אותה לבית יתומים. בהיותה בת חצי שנה, בני הזוג מחולון, ברטין ואורי רחמים, ישראלים ממוצא עיראקי, אימצו אותה וגידלו אותה כבתם בישראל. כנערה, החלה לרקוד בלהקת הרקדנים הצעירים בחולון, ולאחר מכן ניהלה להקת רקדניות משלה. לאחר שהתייתמה בטרם עת מהוריה המאמצים – בתחילת שנות ה-20 לחייה – זכתה לסיוע מצד אהובה ויצחק ברזילי שעסקו בארגון תצוגות אופנה והפקות אחרות.

ב-2004 החלה להפיק אירועים באופן עצמאי. כיום היא מפיקה חתונות, אירועי בר מצווה, בת מצווה, ואירועי יוקרה נוספים.

=== בטלוויזיה ===
ב-2011 ניצחה את העונה החמישית של תוכנית המציאות "הישרדות איי קמרינס" בערוץ 10, כשבגמר זכתה ברוב קולות המושבעים בתואר השורדת האחרונה, וכן הוענק לה הפרס הגדול על סך מיליון ש"ח.

ב-2019 השתתפה בתוכנית הדוקו-ריאליטי של הוט "גולסטאריות", בעונתה השביעית.

ב-2021 השתתפה בתוכנית המציאות "משחקי השף" ברשת 13, במסלול ה-VIP.

== חיים אישיים ==
בשנים 1994–2001 הייתה נשואה ליורם חזן. ב-2002 נישאה לכדורגלן העבר לירון בסיס. בסיום מסיבת הרווקות שלה בתל אביב, התרחש הפיגוע בסי פוד מרקט. היא הסתתרה, ובזכות כך לא-נפגעה בגופה. כשהיו נשואים שינתה את שמה לאירית רחמים-בסיס. ב-2012 הם התגרשו. אם כי להם שני ילדים משותפים. בשנים 2015–2023 הייתה בזוגיות עם איש העסקים עמוס לוזון.

בנובמבר 2022 חשפה כי היא מתמודדת עם התמכרותה לקניות וסיפרה על הטיפול שעברה.

מתגוררת בתל אביב-יפו.

==קישורים חיצוניים==
* 
* 
* 

==הערות שוליים==

קטגוריה:זוכי הישרדות (ישראל)
קטגוריה:מפיקות ישראליות
קטגוריה:מפיקים ישראלים
קטגוריה:משתתפי גולסטאר
קטגוריה:ארסוף: אישים
קטגוריה:ישראליות ילידות ברזיל
קטגוריה:ישראלים ילידי ברזיל
קטגוריה:ישראליות שנולדו ב-1974
קטגוריה:ישראלים שנולדו ב-1974
נתן גוטמן

נתן גוטמן (נולד ב-3 באפריל 1967) הוא עיתונאי ישראלי המשמש כשליח תאגיד השידור הישראלי בוושינגטון, ארצות הברית, בתפקידו ככתב לערוץ כאן 11 ולרשת כאן ב', לפני כן הועסק ברשות השידור מאז שנות ה-90 באותו התפקיד וכעורך הראשי של מהדורת "מבט", עד עלייתו לאוויר של תאגיד השידור במאי 2017. הוא שימש גם ככתב בעיתונים ג'רוזלם פוסט ו"הארץ".
==ביוגרפיה==
גוטמן נולד בטורונטו שבקנדה ועלה בצעירותו לישראל, בה גדל בגבעתיים. ב-1985 התגייס לגלי צה"ל ושירת ככתב מדיני בתחנה. ב-1991 שימש כשליח גלי צה"ל לוועידת השלום במדריד. הוא סיים תואר ראשון בפילוסופיה באוניברסיטה העברית בירושלים ב-1993, בנוסף ללימודים במכון הרמן ליהדות בת זמננו באותה אוניברסיטה.

לאחר מכן שימש ככתב עיתון "חדשות" בוושינגטון עד לסגירתו של העיתון. ב-1994 הצטרף לערוץ הראשון, תחילה כעורך המייסד של מהדורת הלילה "מהיום למחר", וב-1996 מונה לעורך מהדורת החדשות "מבט". ביוני 1998 הודח (יחד עם העורך האחראי אלישע שפיגלמן) על ידי מנכ"ל רשות השידור, אורי פורת, בעקבות שידור ידיעה בדבר חגיגות האליפות של אוהדי בית"ר ירושלים, בה נכח ראש הממשלה בנימין נתניהו, שברקע נשמעות קריאות קצובות "מוות לערבים".

בשנת 1999 עבר לעיתון "הארץ", וב-2001 מונה ככתב האמריקאי של העיתון – תפקיד בו שימש עד 2005, אז עבר גוטמן לג'רוזלם פוסט לסקר מוושינגטון עד ל-2007, כאשר חזר לרשות השידור לשמש באותו התפקיד והחליף את ירון דקל. במקביל כתב טורי אורח בוואלה! NEWS בנושא הבחירות לנשיאות בארצות הברית. בנוסף שימש ככתב בוושינגטון עבור העיתון היהודי פורוורד (The Forward) עד שנת 2018. ב-2017 המשיך לשרת ככתב וושינגטון עבור תאגיד השידור הישראלי, שירש את רשות השידור.
==חיים אישיים==
גוטמן נשוי לוורד ואב לשלושה.

==קישורים חיצוניים==

* 
* מאמרי [http://forward.com/author/nathan-guttman/ נתן גוטמן], באתר "Forward"

==הערות שוליים==

קטגוריה:סגל הארץ
קטגוריה:סגל תאגיד השידור הישראלי - כתבי כאן חדשות
קטגוריה:סגל חדשות
קטגוריה:חיילי גלי צה"ל
קטגוריה:כתבים מדיניים ישראלים
קטגוריה:בוגרי האוניברסיטה העברית בירושלים
קטגוריה:עורכים ישראלים
קטגוריה:ישראלים ילידי קנדה
קטגוריה:ישראלים שנולדו ב-1967
קטגוריה:שליחי כלי תקשורת ישראליים לארצות הברית
הפרדת מזונות

הפרדת מזונות (מכונה גם צירוף מזונות או שילוב מזונות) היא תאוריה בתזונה וברפואה אלטרנטיבית על פיה יש להימנע מלשלב סוגי מזונות שונים בארוחה, כדרך לשפר את בריאות הגוף ולהורדה במשקל (לדוגמה, הימנעות מאכילת מאכלים שבהם כמות גדולה של פחמימות במקביל למאכלים בהם כמות גדולה של חלבונים).

תאוריה זו אינה-מקובלת מחקרית כיום ברפואה ובתזונה מודרנית, וההסברים שניתנו להצדקתה נסתרים ברובם מדרך הפעולה הידועה של מערכת העיכול.

==היסטוריה==
כבר בתקופות קדומות עלו המלצות להימנע משתיית מים במהלך ארוחה, מעט קודם לה או לאחריה, מתוך הנחה ששתיית מים מרובה מפריעה לתהליך העיכול בדרכים שונות, כדוגמת דילול מיצי העיכול.

התאוריה בדבר הימנעות משילוב סוגי מזונות שונים בארוחה אחת פותחה בעיקרה על ידי הרברט שלטון בספרו Food Combining Made Easy (1951), ובהמשך פותחה בדיאטת היי על ידי הווארד היי, ובדיאטת רזה לתמיד על ידי הארווי ומרילין דיאמונד.

==מהות התאוריה והסבר==
תאוריה זו גורסת כי יש להימנע מאכילת מזונות שונים שמכילים אבות מזון שונים, כדוגמת שילוב מזונות המכילים פחמימות עם מזונות המכילים חלבונים, וכן יש להימנע משילוב מזונות חומציים עם מזונות בסיסיים.

מפתחי התאוריה הסבירו אותה בכך שמערכת העיכול יעילה בפירוק סוג מזון אחד, בעוד שילוב מספר סוגים (כדוגמת חלבונים ופחמימות) יוצר התנגשות והפרעה לתהליך העיכול, מאחר שהוא מערב אנזימים שונים וסותרים. בנוסף נטען כי שילוב מזונות בעלי רמת חומציות ובסיס מנוגדות מוביל לתגובת חומצה-בסיס שמביאה לשינוי בהרכב המאכל ולנזק לתהליך העיכול.

==ביקורת==
הטענה בדבר הפרעה של מים לתהליך העיכול לא הוכחה מחקרית, וכיום נחשבת המלצה זו כאינה-נכונה וכמיתוס.

הטענה על התנגשות בין אנזימים שונים בעת עיכול מזונות שונים נסתרת מדרך הפעולה הרגילה של מערכת העיכול, שבה אבות מזון שונים מתעכלים במקומות שונים ולא במקביל, וכן מהעובדה שבמהלך תהליך העיכול מופרשים אל הקיבה אנזימים קבועים מהלבלב, ללא תלות בסוג המזון שנכנס אליה. בנוסף, מרבית המזונות מכילים שילוב של כמה אבות מזון, כדוגמת הקטניות שמכילים שילוב של פחמימות וחלבונים, ומעטים המזונות שאינם מכילים שילוב של כמה אבות מזון.

הטענה של הפרעה לתהליך העיכול בשילוב בין מזונות בעלי רמת חומציות שונה נסתר מדרך פעולתה הרגילה של הקיבה, שהיא חומצית ביותר, ובעת כניסת מזון שמוריד את רמת החומציות, נוספת כמות רבה של מיצי קיבה כדי לאזן בחזרה את חומציות הקיבה. מנגד, המעי הוא סביבה בסיסית, והאיזון בין החלקים השונים של מערכת העיכול נעשה באופן טבעי ואינו מושפע כמעט מסוג המזון.

כשיטת דיאטה להורדת במשקל, לא נמצאה ראיה לכך שהפרדת מזונות יעילה יותר משיטת דיאטה אחרת, אך נמצאה השפעה קלה על עלייה בפירוק השומן בקרב משתתפי דיאטה זו, ממצא שהוסבר בכך שהעדר פחמימות בארוחה הופך את השומן למקור האנרגיה העיקרי של הגוף.

==קישורים חיצוניים==

*ד"ר בת חן וולף, [https://davidson.weizmann.ac.il/content/%D7%94%D7%A4%D7%A8%D7%93-%D7%95%D7%9E%D7%A9%D7%95%D7%9C-%E2%80%93-%D7%94%D7%90%D7%9D-%D7%93%D7%99%D7%90%D7%98%D7%AA-%D7%94%D7%A4%D7%A8%D7%93%D7%AA-%D7%94%D7%9E%D7%96%D7%95%D7%A0%D7%95%D7%AA-%D7%91%D7%A8%D7%99%D7%90%D7%94 הפרד ומשול – האם דיאטת הפרדת המזונות בריאה?], אתר מכון דוידסון לחינוך מדעי, 2015
* 
*Taylor Jones, RD, [https://authoritynutrition.com/food-combining/ Does Food Combining Work? Fact or Fiction], אתר authority nutrition (אנגלית)

==הערות שוליים==

קטגוריה:תזונה
קטגוריה:רפואה אלטרנטיבית
סטודיבייקר קופה אקספרס

סטודיבייקר קופה אקספרס, דגם J-5, שנת 1937 
סטודיבייקר קופה אקספרס - מבט לתא הנהג ול[[לוח מחוונים]]
סטודיבייקר קופה אקספרס (באנגלית: Studebaker Coupe Express) הוא טנדר (נהג + 2 נוסעים, במושב הקדמי), אשר יוצר על ידי יצרנית כלי הרכב האמריקאית, סטודיבייקר בין השנים 1937–1939. סך הכול יוצרו כ-5,200 יחידות.

מחיר ה-"סטודיבייקר קופה אקספרס" בשנת 1937 בארצות הברית היה 595 דולר.

==מכירות סטודיביקייר קופה אקספרס==
* 3,000 יחידות (1937)
* 1,200 יחידות (1938)
* 1,000 יחידות (1939)

== תמונות ==
<gallery>
1937 Studebaker Express Coupe J-5 interior (4794855093).jpg| סטודיבייקר קופה אקספרס, דגם J-5, שנת 1937 - מבט לתא הנהג
1937 Studebaker Express Coupe J-5 (4795488602).jpg| סטודיבייקר קופה אקספרס, דגם J-5, שנת 1937 
Studebaker National Museum May 2014 071 (1937 Studebaker Coupe Express).jpg| סטודיבייקר קופה אקספרס
1937 Studebaker Express Coupe J-5 (5950283443).jpg | סטודיבייקר קופה אקספרס - גלגל רזרבי
</gallery>

==לקריאה נוספת==
* [http://auto.howstuffworks.com/1937-1939-studebaker-coupe-express7.htm סטודיבייקר קופה אקספרס] (1937, 1938, 1939 Studebaker Coupe-Express)

==קישורים חיצוניים==

קטגוריה:טנדרים
קטגוריה:דגמי מכוניות שהושקו ב-1937
קופה אקספרס
קטגוריה:מכוניות אמריקאיות
סטודיבייקר צ'אמפ

סטודיבייקר צ'אמפ - מבט לתא הנהג
סטודיבייקר צ'אמפ
סטודיבייקר צ'אמפ

סטודיבייקר צ'אמפ (באנגלית :Studebaker Champ) הוא טנדר, (נהג + 2 נוסעים, במושב הקדמי), אשר יוצר על ידי יצרנית כלי הרכב האמריקאית, סטודיבייקר, בין השנים 1960–1964.

תא המטען היה בעל קיבולת של חצי טון ו-3/4 טון.

==סדרות "סטודיבייקר צ'אמפ==
* 5E (שנת 1960)
* 6E (שנת 1961)
* 7E (שנת 1962)
* 8E (בין השנים 1963–1964)

== תמונות ==
<gallery>
קובץ:1961 Studebaker Champ utility (5096488486).jpg| סטודיבייקר צ'אמפ, שנת 1961
קובץ:1961 Studebaker Champ utility (5092440251).jpg| סטודיבייקר צ'אמפ, שנת 1961
קובץ:Flickr - DVS1mn - 61 Studebaker Champ Pick-Up (1).jpg | סטודיבייקר צ'אמפ
קובץ:California Automobile Museum 7.jpg | סטודיבייקר צ'אמפ
קובץ:Studebaker Champ Pick Up (16119572428).jpg | סטודיבייקר צ'אמפ
</gallery>

==ראו גם==

==לקריאה נוספת==
* [https://www.hemmings.com/magazine/hcc/2013/10/South-Bend-Salad---1962-Studebaker-Champ/3730341.html סטודיבייקר צ'אמפ] (South Bend Salad - 1962 Studebaker Champ - Hemmings )

==קישורים חיצוניים==

קטגוריה:טנדרים
קטגוריה:דגמי מכוניות שהושקו ב-1960
צ'אמפ
קטגוריה:מכוניות אמריקאיות
מרוצי רחוב

מרוץ רחוב לא חוקי
מֵרוֹצֵי רחוב (באנגלית: Street Racing) הם מרוצי מכוניות לא מאושרים ולא חוקיים המתקיימים בכבישים ציבוריים. מקורם של מרוצי הרחוב הוא בארצות הברית, בשנות החמישים. מרוצי רחוב מתקיימים בכבישים צרים בפאתי העיר באזורים הכפריים. מרוצי רחוב יכולים להיות ספונטניים או מתוכננים היטב ומתואמים.

== היסטוריה ==
מרוצי רחוב החלו עם התפתחות תעשיית הרכב בדטרויט בארצות הברית. מרוצי רחוב החלו כשמכוניות הפכו ליותר זולות ופופולריות. ישנם שתי צורות עיקריות של מרוצי דראג (Drag racing) או ספרינט שהיא תחרות בין שתי מכוניות הנמצאות במצב סטטי ומאיצות בקו ישר למרחק של 400 מטר ומרוץ כבישים צרים ומעקולים - הידוע בכינוי היפני Tōge.

== מרוצי רחוב בישראל ==
מרוצים לא חוקיים בכבישי ישראל היא תופעה שהופכת להיות מוכרת יותר עם השנים בקרב בני נוער ובקרב אנשים מבוגרים אשר מחפשים ריגושים על הכביש אך במקביל עוברים על חוקי התנועה ומסכנים את חייהם של הולכי רגל ושל נהגים נוספים בכך שנוהגים עם מטרה לנצח ואיבוד שליטה יכול לפגוע בחברה הסובבת את המרוץ. ככל הנראה המודעות למרוצי רחוב ושיפורי מכוניות עלתה אחרי היציאה לאקרנים של סדרת הסרטים "מהיר ועצבני" העוסקים במרוצי מכוניות.

==קישורים חיצוניים==

== הערות שוליים ==

קטגוריה:תחרויות ספורט מוטורי
גביע העולם באופני הרים

גביע העולם באופני הרים של האיגוד הבינלאומי לאופניים (באנגלית: UCI Mountain Bike World Cup) הוא סדרה של תחרויות רכיבה על אופני הרים. האליפות הראשונה נערכה בשנת 1990 וכללה מרוצי קרוס קאנטרי. תחרויות דאון היל החלו שנתיים מאוחר יותר ותחרויות הדאבל סלאלום נוספו בשנת 1998. לכל קטגוריית רכיבה יש אופניים וציוד מתאים. בנוסף, הרכיבה בתחרויות השונות יכולה להיות בכל תנאי שטח: שבילי עפר, יערות, בוץ, אבק, גשם ואפילו שלג. התחומים שבהם בדרך כלל מתחרים ומתקיימות תחרויות הם קרוס קאנטרי דאון היל. האליפויות מתקיימות בצרפת, סלובניה, ניו זילנד, ארצות הברית, גרמניה ומדינות נוספות

== קטגוריות הרכיבה ==
קרוס קאנטרי (cross country): תחרות רכיבה למרחקים ארוכים בשטח, 60 עד 120 קילומטר

דאון היל (Downhill DH): הוא מרוץ נגד השעון (מרוץ שבו הרוכבים מנסים לשבור שיא זמן חדש בכל תחרות). הרכיבה מתבצעת ברצף של קטעים מהירים. הרוכב חייב לגלות אומץ לב וכישורים טכניים גבוהים. הרכיבה נעשית בין שורשי עצים גבוהים, בליטות, קפיצות, מדרגות ומכשולים טבעיים אחרים לאורך המסלול. הרוכב יכול להגיע למהירויות של 70 -80 קמ"ש.

אול מאונטיין (all mountain) / אנדורו (enduro): הוא סגנון של רכיבה אגרסיבית בתנאי קרקע קשים הדורשים אופנים מיוחדות עם בולמי זעזועים חזקים, שלדה מסיבי ורכיבים חזקים ואמינים. מסלולי הרכיבה מלאים באלמנטים כמו קפיצות, מדרגות סלעים וכדומה.

== אלופי הקרוס קאנטרי ==
{| class="wikitable"
|שם
|מדינה
|תמונה
|-
|ז'וליין אבסלון
|
|126x126 פיקסלים
|-
|נינו שורטר
|
|81x81 פיקסלים
|-
|מקסים מארו (Maxime Marotte)
|
|115x115 פיקסלים
|-
|בארי סטנדר (Burry Willie Stander)
| 
|
|}

== אלופי הדאון היל ==
{| class="wikitable"
|שם
|מדינה
|תמונה
|-
|לואיק ברוני (Loic Bruni)
|
|75x75 פיקסלים
|-
|גי את'רטון (Gee Atherton)
|
|75x75 פיקסלים
|-
|רייצ'ל את'רטון (Rachel Atherton)
|
|112x112 פיקסלים
|-
|ארון גווין (Aaron Gwin)
|
|75x75 פיקסלים
|-
|מרסלו גוטירז (Marcelo Gutierrezz)
|
|
|-
|ברוק מקדונלד (Brook Macdonald)
|
|
|-
|מרים ניקולא (Myriam Nicole)
|
|
|}

==קישורים חיצוניים==

== הערות שוליים ==

קטגוריה:מרוצי אופניים
זרון השדות

זרון שדות באזור המחיה
זרון שדות (שם מדעי: Circus macrourus) הוא דורס יום השייך לתת משפחת הזרונים שבמשפחת הנציים. זרון השדות הוא הקטן בזרונים המבקרים בישראל, עדין מאוד ודק גזרה. זרון השדות הוא אחד מארבעה מיני זרון המגיעים לישראל: זרון סוף, זרון תכול וזרון פס. זרון השדות הוא הנדיר מבין הזרונים המופיעים בישראל, וכיום מוגדר בסכנת הכחדה עולמית.

ביצת זרון שדות
== פירושי שמו בשפות שונות ==
השם בערבית: מורזה בע'ת'א - "המתנפל המפתיע", מרמז על שיטת הציד האופיינית לו ולשאר הזרונים.

השם המדעי: Circus - "עוף מיתולוגי" שעף במעגלים. macrourus - ארך זנב.

השם האנגלי: Pallid Harrier, מתייחס לצבעם הבהיר של הזכרים.

השם העברי: מעיד על בית גידולו העיקרי - שדות וערבות עשב.
== תיאור ==
הזכר קל לזיהוי בזכות לבושו הבהיר, כמעט לבן בחלקים התחתונים ואפור-תכלכל בחלקים העליונים והוא למעשה הדורס הבהיר ביותר באזורנו, עם כתם שחור מצומצם, דמוי מעוין צר, בקצה הכנף, באברות היד המרכזיות. הנקבות והצעירים בגוון כללי חום-אפור מפוספס, והם קשים להבדלה מהנקבות והצעירים של זרון תכול ובמיוחד של זרון פס. הנקבות גדולות וכבדות מהזכרים, אך כנפיהן מחודדות יחסית, ובקצותיהן ארבע "אצבעות" חופשיות, לעומת כנף מעוגלת ורחבה יותר, עם חמש "אצבעות" חופשיות, של זרון תכול.

=== מידות ===
אורך גופו 40 - 49 ס"מ, מוטת כנפיו 102 - 109 ס"מ אצל זכרים, 109 - 119 ס"מ אצל הנקבות. ומשקלו 230 - 465 גרם.

== אזור מחיה ==
זרון השדות חי במישורים פתוחים של דשא ושיחים, ואף בערבות ובסואנות. בישראל ניתן לצפות בו בצפון מערב הנגב, עמק החולה, עמק בית שאן ורמת הגולן.
זרון שדות בתעופה

=== נדידה ===
תקופת הנדידה של זרון שדות היא בסתיו מסוף אוגוסט ועד לסוף נובמבר, כשהשיא הוא בין 20 בספטמבר ל-10 באוקטובר. באביב מתחילת מרץ עד סוף מאי, כשהשיא בין אמצע מרץ לתחילת אפריל. באביב ככל הנראה חולפים יתר זרונים מאשר בסתיו והם עפים דרך הנגב המערבי. הזרון הוא חולף נדיר למדי, במספרים קטנים ובחזית רחבה, כמה מאות פרטים חולפים בשתי עונות הנדידה. זרוני שדות נצפו בסקרי הסתיו בעמקים הצפוניים בשנת 1994. כמו כן, זוהו 129 זרוני שדות ועוד 352 פרטים זוהו כזרון שדות או כזרון פס.

== סכנות ואיומים ==
זרון שדות מאוים על ידי מגוון של גורמים, המרכזי ביניהם הוא הסבת שטחי ערבה לשטחים חקלאיים אינטנסיביים. כמו כן נפגע משינוי בתי הגידול על ידי רעייה ושרפות, משימוש ברעלים בחקלאות ומציד והוא מוגדר כיום כמין הנמצא בסכנת הכחדה עולמית. ברחבי העולם, הזרון חולף במזרח אירופה, רוסיה, רומניה ואוקראינה, מהים השחור ומזרחה עד לימת באיקל. האוכלוסייה העולמית כיום מוערכת ב-9,000 עד 15,000 זוגות.

== תזונה ==
זרון השדות ניזון מיונקים קטנים ומציפורים. את הציפורים הוא מפתיע ממעוף נמוך ואיטי, כשהוא עט עליהם מלמעלה. בנוסף, לעיתים הוא תופס את הציפורים באוויר לאחר שהחרידן ממקומן, כשהן מתרוממות לעברו או לאחר מרדף קצר. זרון השדות מסתמך גם על שמיעתו בעת הצייד.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי סמואל גוטליב גמלין
קטגוריה:זרונים
קטגוריה:ארץ ישראל: נציים
קטגוריה:בעלי חיים שתוארו ב-1770
קטגוריה:קזחסטן: עופות
מיטל זילברמן

מיטל זילברמן היא פרופסור במחלקה להנדסה ביו-רפואית באוניברסיטת תל אביב. פרופ' זילברמן עוסקת בשתלים מתכלים משחררי תרופות, בביו-חומרים פולימריים ובהנדסת רקמות.

זילברמן פרסמה למעלה מ-90 מאמרים בכתיבי עת מדעיים בינלאומיים, רשמה שישה פטנטים וזכתה בפרסים על מחקריה, בהם פרס יולודן של הטכניון.

== לימודים וקריירה כחוקרת ==
פרופסור זילברמן סיימה בהצטיינות תואר ראשון בהנדסה כימית, והמשיכה לתואר שני ושלישי בתחום הנדסת החומרים בטכניון בחיפה. את עבודת הפוסט דוקטורט עשתה במרכז הרפואי southwestern של טקסס, דאלאס . אחר כך, בשנת 2002, היא הצטרפה למחלקה להנדסה ביו-רפואית של אוניברסיטת תל אביב, שם יזמה והובילה פעילויות מחקר והוראה בתחומי מומחיותה.

זילברמן פרסמה למעלה מ-90 מאמרים בכתיבי עת מדעיים בינלאומיים ומשמשת כעורכת בכתבי עת בתחומי המחקר שלה. היא רשמה שישה פטנטים, וזכתה בפרסים על מחקריה, בהם:
* 2007 - פרס יולודן, הניתן פעם בשנה בלונדון שבאנגליה על ידי הטכניון לחוקר או חוקרת מצטיינים, עבור הישגים התורמים ליישום המדע בטכנולוגיה, לרווחת האדם ולהארכת תוחלת חייו.
* 2015 - מקום ראשון, פרס Journal of Wound Care, הניתן על מצוינות במחקר בתחום ריפוי פציעות (wound care).
מחקרה של זילברמן ממומן על ידי מוסדות ממון מדעיים ממשלתיים תחרותיים כגון הקרן הלאומית למדע (ISF) ומשרד הבריאות, וכן על ידי מענקים למחקר יישומי.

מאז שנת 2014, מכהנת זילברמן כנשיאת האיגוד הישראלי להנדסה רפואית וביולוגית (ISMBE).

== תחומי מחקר ==
בין תחומי מומחיותה של זילברמן ניתן למצוא את אלה הבאים:
* חומרים ביולוגיים פולימריים - חומרים המשמשים בתעשיית המכשור הרפואי עבור ציפויי תרופות המאפשרים שחרור מושהה שלהן, וכתחליף לרקמות.
* שתלים פעילים מתכלים - שתלים שנועדו לסייע למערכות שונות בגוף האדם, ואשר עשויים מפולימר מתכלה. יתרונם של שתלים אלה טמון בכך שהם אינם רעילים, ונשארים שלמים בגוף למשך פרק זמן ידוע מראש שבסיומו אין צורך בהסרתם באופן כירורגי.
* הנדסת רקמות - יצירת תחליפים למבחר רקמות ואיברים של בני אדם, באופן שעוקף את הצורך באיברים להשתלה ומסייע להתגבר על המחסור באיברים כאלה.

== קישורים חיצוניים ==
* 
* דפי החוקרת של פרופ' מיטל זילברמן במחלקה להנדסה ביו-רפואית, אוניברסיטת תל אביב - [http://www.eng.tau.ac.il/~meitalz/index.html/ אנגלית], [https://engineering.tau.ac.il/profile/meitalz#anchor_cv עברית]
* [http://biotech.ort.org.il/scripts/article2.asp?group_code=964689415&code=428858727&pc=964689415 ד"ר רות לומניצר, הנדסת רקמות ואיברים (תרגום ועיבוד מאמר מאת J.R. Morgan, M.L. C. Lorenz, B.M. R.S. Kirsner, V. Falanga and W.H. Eaglstein)], אתר ביוטק - אורט
* [http://biotech.ort.org.il/scripts/article2.asp?group_code=964689415&code=428858727&pc=964689415 הסבר על פולימרים], אתר ביופורום

== הערות שוליים ==

קטגוריה:סגל אוניברסיטת תל אביב: הנדסה ביו-רפואית
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יהדות דרזדן

בית הכנסת הישן שנשרף בליל הבדולח
בית הכנסת החדש
קהילה יהודית מתקיימת בדרזדן מאז המאה ה-13 ועד ימינו. במשך הדורות עברה הקהילה טלטלות קשות, מעשי טבח וגירוש שהגיעו לשיאם הטרגי בימי השואה. אולם היהודים חזרו לעיר כל פעם מחדש.

==ימי הביניים==
הקהילה היהודית של דרזדן מוזכרת לראשונה בכתובים ב"תקנת היהודים" Judenverordnung, צו שהוצא על ידי היינריך "הנאור" המארקגראף של מייסן, בשנת 1265. בצו זה העמיד את היהודים כבני חסות והקנה להם זכויות שוות לאלו של הנוצרים, בין השאר אישר את הקמת בית הכנסת הראשון בדרזדן. בכתבים נוספים מאותה תקופה מוזכרים באר יהודית Jüdenteich וחצר יהודית Jüdenhof שבה היה בית הכנסת.

במאות ה-14 וה-15 הקהילה היהודית של דרזדן עברה טלטלות קשות. במהלך המגפה השחורה בשנת 1349 נעשה טבח ביהודים (Judenverbrennung) והניצולים מהטבח גורשו מהעיר. כעבור כ-40 שנה שוב מוזכרת קהילה יהודית במקום. הם גרו ברחוב היהודים הגדול (Großen Judengasse) וברחוב היהודים הקטן. כעבור עוד שלושים שנה, ב-1411 שוב גורשו היהודים מהעיר ורכושם הוחרם, זאת בצו המארקגראף פרידריך הראשון. ב-1425 אותו השליט איפשר ליהודים לחזור לעיר, אבל ב-1430 גורשו היהודים מכל נסיכות סכסוניה.

==העת החדשה==

רק בתחילת המאה ה-18 החלו יהודים לחזור ולהתיישב בדרזדן. באמצע המאה כבר התקיימה קהילה יהודית קטנה עם בית תפילה ובית קברות. בסוף המאה ה-18 חיו בדרזדן כ-1000 יהודים (לפי מקור אחר רק 300) ולהם 7 בתי תפילה ששכנו בבתים פרטיים. באותו זמן עדיין התקיימו מגבלות קשות על העיסוקים המותרים ליהודים. 

שיפור משמעותי במצבם של יהודי דרזדן חל בשנות השלושים של המאה ה-19. ב-1837 הוסרו בסקסוניה חלק מהמגבלות על היהודים. יהודי דרזדן ולייפציג קיבלו זכויות אזרח מלאות כולל הזכות לרכוש קרקעות. באותה שנה ניתן אישור לבניית בית כנסת. בית הכנסת תוכנן על ידי האדריכל גוטפריד זמפר, שתכנן גם את בית האופרה של דרזדן. בית הכנסת נחנך ביום ששי ה-8 במאי 1840, במעמד הרב זכריה פרנקל.

בית הכנסת נשרף בליל הבדולח ב-9 בנובמבר 1938, וממכבי האש נמנעה הגישה אליו עד לחורבנו המוחלט. פינוי ההריסות הוטל על הקהילה. הקהילה היהודית בעיר, שמנתה כ-5000 יהודים, חוסלה במהלך שנות השלטון הנאצי. רבה האחרון של הקהילה המרכזית בעיר היה הרב צבי הירש הורוביץ. כרב קהל ישורון החרדי, כיהן הרב מנחם אריה קניגסהופר.

==לאחר מלחמת העולם השנייה==
לאחר מלחמת העולם השנייה החלה הקהילה היהודית בעיר מתארגנת מחדש, אולם ההספדים בבית הקברות היהודי החדש, שנשרף בעת הפצצת דרזדן, הוסב ביוני 1950 לבית כנסת, והיה למקום התפילה המרכזי עבור יהודי דרזדן עד בנייתו של בית הכנסת החדש .

כינונה של גרמניה המזרחית לא הטיב עם היהודים המקומיים, הן בשל דעות קדומות אנטי קפיטליסטיות, והן בשל הקשר ההדוק של מדינת ישראל לארצות הברית. ראש הקהילה היהודית לאון לוונקופף נעצר, ונרדף בידי מפלגת האיחוד הסוציאליסטי של גרמניה, ה-SED.

לאחר נפילת חומת ברלין פקדה את הקהילה רוח התחדשות עם הצטרפותם של חברים חדשים יוצאי ברית המועצות. ב-1992 הוקמה בעיר אגודת התרבות היהודית "התקוה",ומספר היהודים בעיר הגיע לכ-730 איש. 80 מהם אורתודוקסים. בשנים 1996-2001 נבנה ונחנך בקצה המזרחי של מרפסת ברוהל, במקום בו היה בית הכנסת הקודם שחרב בליל הבדולח, מתחם המהווה אתר הנצחה ומרכז קהילתי לקהילה היהודית בדרזדן, ובו כלול בית הכנסת החדש. כרב בית הכנסת משמש מאז אוגוסט 2019, הרב עקיבא וינגרטן, רבה הראשי של הקהילה המכהן במקביל כרב קהילת "מגוון" בבזל. בעיר פועלת גם קהילה חב"דית בראשות שליח חב"ד הרב שניאור זלמן הבלין.

==קישורים חיצוניים==

* [http://jg-dresden.org/ אתר הקהילה היהודית בדרזדן]
דרזדן
קטגוריה:דרזדן
סטודיבייקר סקוטסמן

סטודיבייקר סקוטסמן (באנגלית: Studebaker Scotsman) היא מכונית משפחתית קומפקטית, (6 מושבים), אשר יוצרה על ידי חברת סטודיבייקר האמריקאית בין השנים 1957–1958. יוצרו כ-9,000 יחידות.

הגברת הראשונה של ארצות הברית אלינור רוזוולט רכשה מכונית מהדגם "סטודיבייקר סקוטסמן".

בשנת 1957 מחיר הדגם "סטודיבייקר סקוטסמן" בתצורת סדאן, בארצות הברית היה 1,776 דולר.

תאוצת הדגם 0-97 קמ"ש היא כ-20 שניות.

סטודיבייקר Scotsman

==תצורות "סטודיבייקר סקוטסמן"==
* סדאן, 4 דלתות (1957-1958)
* סטיישן
* טנדר (1958-1959)

==ראו גם==

==לקריאה נוספת==
* [http://www.curbsideclassic.com/automotive-histories/1957-1958-studebaker-scotsman-discount-life-preserver/ סטודיבייקר Scotsman] (Automotive History: 1957-1958 Studebaker Scotsman)

==קישורים חיצוניים==

* [https://www.youtube.com/watch?v=WZ4QMn_AWeg סטודיבייקר Scotsman] (0:15), יו-טיוב

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1957
סקוטסמן
קטגוריה:מכוניות סדאן
רוברט ויליאם בויל

ממוזער

רוברט ויליאם בויל (באנגלית: Robert William Boyle, 2 באוקטובר 1883, ניופאונדלנד – 18 באפריל 1955, אנגליה) היה פיזיקאי קנדי, ואחד מממציאי הסונאר.

== ביוגרפיה ==
=== ראשית חייו ===
בויל נולד בשנת 1883 בעיירה קארבוניר בניופאונדלנד שבקנדה. מניופאונדלנד עבר בויל למונטריאול (בקוויבק) ולמד שם באוניברסיטת מקגיל בהדרכתו של סר ארנסט רתרפורד (מגלה מבנה האטום). בויל למד את תחום הרדיואקטיביות, שהיה אז תחום מחקר חדש. הוא קיבל תואר דוקטור בשנת 1909, ועבר לאנגליה כדי להמשיך את עבודתו באוניברסיטת מנצ'סטר. 

ב-1912 חזר לקנדה לבקשת הנרי מרשל טורי, כדי לכהן כראש המחלקה לפיזיקה באוניברסיטת אלברטה. בזמן זה החל לחקור את תחום האולטרה סאונד (או אולטרסוניקה).

=== מלחמת העולם הראשונה ===
במלחמת העולם הראשונה נידב בויל את המומחיות שלו לצבא הבריטי יחד עם ארנסט רתרפורד. הוא הצטרף למחלקה להמצאות ולמחקרים ועבד עם הפיזיקאי הבריטי אלברט בומונט ווד, שהיה גם הוא תלמיד של רתרפורד.

לפני 1917 עבדו צוותים מדעיים מאמריקה בנפרד, אך לאחר מכן הם איחדו כוחות עם החוקרים הצרפתים. בשלב זה ייצר בויל אב טיפוס של הסונאר הראשון, שהבריטים כינו בשם "ASDIC".

גרסאות מוקדמות של הטכנולוגיה הותקנו בספינות מלחמה של הצי המלכותי כשהמלחמה הגיעה לסיומה.

=== סוף חיו ===
בשנת 1919 חזר בויל לאלברטה וזמן קצר אחר כך התמנה לדיקן הפקולטה למדע יישומי. הוא החזיק בתפקיד זה עד 1929. באותה שנה הוא הצטרף למועצה הלאומית למחקר של קנדה כמנהל תחום הפיזיקה, ופיקח על מחקר ששימש לפיתוח הרדאר במלחמת העולם השנייה.

הוא המשיך לעבוד בבית המועצה הלאומית למחקר עד לפרישתו בשנת 1948. לאחר פרישתו הוא חזר לאנגליה.

הוא נבחר לחברה המלכותית של קנדה בשנת 1921, ובשנת 1940 קיבל את מדליית פלאוול הניתנת מאת החברה המלכותית הבריטית על תרומה יוצאת דופן למחקר הביולוגי.

הוא מת בלונדון, אנגליה, בן 71.

== קישורים חיצוניים ==

<div class="mw-content-ltr">
* 
* [http://www.thecanadianencyclopedia.ca/en/m/article/robert-william-boyle/ Robert William Boyle], in the Canadian Encyclopedia
</div>

קטגוריה:פיזיקאים קנדים

קטגוריה:ילידי 1883
קטגוריה:נפטרים ב-1955
נחושתן-נמלים גלילי

נְחֻשְׁתַּן־נְמָלִים גְּלִילִי (שם מדעי: Apharitis cilissa, שם קודם: כחליל הגליל) הוא פרפר נדיר ממשפחת הכחליליים. המין נפוץ במזרח התיכון מטורקיה ועד צפון איראן ועיראק, בארץ הפרפר נדיר ביותר, ונמצא בחוף הגליל ובשרון. מוטות כנפיו בצבע כתום עם נקודות חומות ואורכן כ-150 מ"מ. הנקבה מטילה את ביציה על שיחים ועצים, בסמוך לקיני נמלים מסוג לבובית. הביצה לבנה וצורתה אופיינית לביצי הכחליליים.

== שלבי התפתחות==
# הביצה – לבנה, עגולה, דומה לכלל ביצי הכחליליים (חצי כדור ומרושתת). הנקבה מטילה את ביציה ליד קיני הנמלה לבובית, כשהפרפרים מניחים את הביצים ליד הקינים, הנמלים לוקחות אותן ודואגות לצורכי הזחלים אשר בוקעים מתוך הביצים. בתמורה לעבודתן, הנמלים זוכות ל"טל דבש", מעין נוזל מתוק שזחלי הפרפר מפרישים מבלוטות בגופם ומשמש ככל נראה להזנת רימות הנמלים כך נוצרים יחסי גומלין בין הזחל לנמלה. זחלי כחליל הגליל תלויים בנמלת הלבובית כמעט באופן מוחלט.
# הזחל – הזחל צבע ארגמן וראשו סגול כהה.

== עתידו של המין ==
בשנת 2009, על פי בקשת אגודת חובבי הפרפרים בישראל, הוכרז נחושתן-הנמלים הגלילי, ביחד עם עוד 13 פרפרים, כפרפר מוגן בישראל על ידי השר להגנת הסביבה גדעון עזרא. בשנת 2012 נראה בשני אתרים בלבד. באחד מהם, סמוך לחדרה, שם יש כוונה להקים שכונת מגורים. חברת שיכון ובינוי, שיזמה את הקמת השכונה, הסכימה להקצות חלק מהשטח שהיה מיועד לבנייה, למטרת שימור המין.

מעקב ממוקד אחרי המינים המוגנים הללו מראה שרבים מהם נמצאים בסכנת הכחדה חמורה. במקרים רבים הסכנה הזאת נובעת מפגיעה בצמחים המשמשים לפרפרים פונדקאות. נקבת הפרפר מאתרת את הפונדקאי באמצעות תאי חישה לריח המצויים במחושיה או ברגליים הקדמיות שלה.

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1861
קטגוריה:טקסונים שתוארו בידי יוליוס לדרר
קטגוריה:כחליליים
קטגוריה:ארץ ישראל: פרפראים
קטגוריה:פרפרים מוגנים בישראל
יצחק יהודה טרונק

הרב יצחק יהודה טרונק (ה'תר"ם, 1880 - א' בניסן ה'תרצ"ט, 21 במרץ 1939) היה רב ומנהיג ציבור יהודי פולני. רבה האחרון של קוטנו, ממייסדי הסתדרות המזרחי ותנועת פועלי אגודת ישראל ומראשי אגודת הרבנים בפולין.

==ביוגרפיה==
נולד בקוטנו לרב משה פנחס טרונק בנו של רב העיר רבי ישראל יהושע מקוטנא. בהיותו ילד עבר עם הוריו להתגורר בפרברי ורשה בשל משרות הרבנות של אביו, ובגיל 13 חזרה המשפחה לקוטנה בשל פטירת הסב, ואביו התמנה כרב העיר. הוא למד אצל רבי אברהם בורנשטיין, מחבר "אבני נזר" ומגדולי פוסקי פולין בדורו, שהיה מייסד חסידות סוכטשוב. הוא נישא לנכדת רבו, פרומה בת האדמו"ר השני מסוכטשוב, הרב שמואל בורנשטיין ("שם משמואל").

בגיל צעיר החל לכהן כרבה של לובראנייץ, בהמשך עבר לכהן כרבה של טשכנוב, ולאחר פטירת אביו בשנת ה'תרע"ב, 1912, התמנה כרבה של מולדתו קוטנה.

במשך שנים ספורות היה קרוב ברעיונותיו בסוגיית ארץ ישראל לרעיונות המזרחי, אולם בהמשך נפרדה דרכו מדרכה של התנועה אך המשיך לתמוך במפעל הציוני ובקרנותיו. בהמשך היה שותף להקמת תנועת "פועלי אמוני ישראל", גלגולה הראשון של תנועת פועלי אגודת ישראל.

הרב טרונק נפטר בוורשה בא' בניסן ה'תרצ"ט, 21 במרץ 1939.

בנו היה ההיסטוריון ישעיהו טרונק (נפטר 1981).

==כתביו ופעילותו התורנית==
הרב יצחק יהודה טרונק היה המביא לבית הדפוס של כתבי סבו הנודע, רבי ישראל יהושע מקוטנא. הערותיו והוספות משלו משוקעות בכל כתבי סבו שבדפוס, ואליהם צירף קונטרסים מחידושיו. לספר "ישועות מלכו (פיעטרקוב תרפ"ז) צירף קונטרס בשם "מעט צרי" ובו הערות על משנה תורה לרמב"ם, ולספר "יבין דעת" (פיעטרקוב תרצ"ב) הוסיף קונטרס בשם "חסדי אבות", ובו תכתובת תורנית שניהל עם כמה מחשובי רבני דורו, כמו האדמו"ר הרב אברהם מרדכי אלתר מגור ורבי חיים עוזר גרודזנסקי מווילנה. קונטרס "גרם המעלות" על שאלת החשמל בשבת שהתעוררה בזמנו, וקונטרס "הכרת פנים" על ענייני היתר עגונות. הוא הכין לדפוס את הגהותיו של סבו על התלמוד הירושלמי שהודפסו במהדורת דפוס ראם של הירושלמי (וילנה תרפ"ב) והוסיף להם את חידושיו בשם "מעיני הישועה".

בשנת ה'תרצ"ו, 1936, הדפיס את ספרו "מקרא מפורש" על התורה.

==קישורים חיצוניים==
* 

==הערות שוליים==

קטגוריה:רבנים פולנים
קטגוריה:רבני הציונות הדתית
קטגוריה:פעילי פועלי אגודת ישראל
קטגוריה:חסידי סוכטשוב
קטגוריה:תלמידי רבי אברהם בורנשטיין מסוכטשוב
יצחק יהודה
קטגוריה:משפחת בורנשטיין
קטגוריה:ילידי 1880
קטגוריה:נפטרים ב-1939
אייר סיישל

אייר סיישל היא חברת התעופה הלאומית של הרפובליקה של סיישל, המשרד הראשי שלה ממוקם באיי סיישל בנמל התעופה הבינלאומי באי מאהה. החברה מפעילה טיסות פנימיות בין איי המדינה, טיסות צ'ארטר וטיסות שכר בינלאומיות. כתוצאה מכך שתיירות היא ההכנסה העיקרית לאיי סיישל לחברה מעמד ותפקיד חשוב במדינה. חברת התעופה מציעה טיסות ישירות לאבו דאבי, אנטננריבו, יוהנסבורג, מאוריציוס, מומבאי וגם לנמל התעופה בן-גוריון. בעבר גם לדרבן, דיסלדורף ולפריז. אייר סיישל גם מפעילה מדי יום טיסות ברחבי הארכיפלג.

החל משנת 2012 שייכים 40% ממניות חברת אייר סיישל לחברת התעופה איתיחאד איירוויז. אסטרטגיית שותפות זו אפשרה לאייר סיישל לנצל את משאבי חברת איתיחאד ולחדש את צי המטוסים שלה וכמו כן ליהנות משותפות קוד וטיסות המשך לרחבי העולם.

== היסטוריה ==
[[איירבוס A320 של החברה]]

=== הקמת החברה ===
חברת התעופה הוקמה על ידי ממשלת איי סיישל ב-15 בספטמבר 1977, בעקבות מיזוג אייר מהאי ואינטר אילנד איירוויז, חברת התעופה החלה להפעיל טיסות בינלאומיות החל משנת 1983 לפרנקפורט וללונדון.

=== ארגון מחדש ===
בחודש פברואר 2012 השקיעה חברת הדגל של איחוד האמירויות הערביות, איתיחאד איירווייז, 45 מיליון דולר באייר סיישל בתמורה ל-40% ממניות חברת התעופה. לאחר שנתיים של פעילות בהפסדים כספיים, החליטה אייר סיישל על ארגון מחדש על מנת להחזיר רווחים. חברת התעופה החלה בשותפות קוד עם איתיחאד איירווייז והחלה בהפעלת טיסות ישירות לאבו דאבי ובכך חוברה לרשת היעדים הבינלאומיים של החברה.

== השותפות עם איתיחאד איירוויז (EAP) ==
ברית איתיחאד איירווייז היא שותפות קוד בין חברות תעופה הכוללת את: אליטליה, אייר סרביה ואייר סיישל.

בשילוב רשת של מעל 250 יעדים ברחבי יבשות 6 מספק גישה קלה וגמישה יותר לטיסות בין יעדים עבור הנוסעים.

== צי המטוסים ==
DHC-6 Twin Otter של החברה]]

צי מטוסי חברת אייר סיישל נכון לאוגוסט 2022

<center>
{| class="wikitable" border="1" cellpadding="3" style="border-collapse:collapse;text-align: center;"
|+ צי מטוסי אייר סיישל
|-
!rowspan="2"|כלי טיס
!rowspan="2" |בשירות
!rowspan="2" |בהזמנה
!colspan="3"|נוסעים
!rowspan="2" |הערות
|-
!<abbr title=Pearl>J</abbr>
!<abbr title=מחלקת תיירים>Y</abbr>
!סה"כ
|-
|איירבוס A320neo
|2
|—
|12
|156
|168
|
|-
|DHC-6 סדרה 400 טווין אוטר
|5
|—
|–
|19
|19
|
|-
!סה"כ
!7
!
! colspan="4" |
|}
</center>

מחלקת עסקים- מחלקת העסקים מופעלת בטיסות הבינלאומיות של החברה במטוסי ה-איירבוס A320. מחלקת העסקים מציעה מושב הנהפך למיטה עם מסך טלוויזיה 10.4 אינץ', שקע חשמל וחיבור USB. בנוסף מציעה המחלקה מאכלים מקומיים לאיי סיישל וגם מאכלים בין לאומיים, מבחר יינות, רום מתוצרת מקומית ועוד.

מחלקת תיירים- מחלקת התיירים במטוסי ה-איירבוס A320 מציעה מושבים מרווחים (32 אינץ'), מסך טלוויזיה, משענת ראש מתכווננת ומבחר מ-3 ארוחות שונות.

==פעילות החברה בישראל==
ביולי 2019 הודיעה החברה על פתיחת קו חדש מסיישל לתל אביב. הקו החל לפעול ב-27 בנובמבר 2019, ופועל בתדירות של טיסה שבועית. הקו מבוצע במטוסי האיירבוס A320neo.

== קישורים חיצוניים ==

* 

== הערות שוליים ==

קטגוריה:חברות תעופה לאומיות
קטגוריה:סיישל
בניין הבולשת הבריטית ביפו

בניין הבולשת הבריטית ביפו נמצא בפינת הרחובות אוארבך (מס' 1) ואילת (מס' 14). זהו בניין בן שלוש קומות שנבנה בסגנון באוהאוס, ושימש כמטה הבולשת הבריטית ביפו בתקופת המנדט הבריטי.

בשנת 1950 הפך המבנה למשכנו של בית המשפט המחוזי בתל אביב, ושימש בתפקידו זה עד 1968. לאחר מכן המבנה הוזנח והפך מושא לסכסוכים משפטיים שמנעו את שיקומו.

== תכנון, הקמה ובעלות ==
את הבניין יזם והקים איש העסקים הגאורגי האמיד אהרון ישר מיכקשוילי. הוא ירש מאביו נכסים רבים בתל אביב. האב היה אחד מראשי העדה הגאורגית. על שמו רחוב באשדוד. התכנון האדריכלי נמסר בידי האדריכל זכי שלוש.

== התקפת האצ"ל על הבניין ==
ב-23 במרץ 1944 חדרו אנשי האצ"ל אל הבניין עם מטעני נפץ. שוטרים רבים שהו בבניין באותה העת בעקבות פעולה של הלח"י שבוצעה באותו היום. למרות זאת, הצליחו אנשי אצ"ל להטמין את חומר הנפץ. מכיוון שמטעני החבלה התגלו בטרם עת פונה הבניין מיושביו טרם נהרס בפיצוץ.

== אחרי תקופת המנדט ==
אחרי תקופת המנדט שימש המבנה כבית משפט מחוזי עד 1968. לאחר מכן פעל במבנה בית בושת. סכסוך ירושה הביא לנטישת הבניין ולהזנחתו. סרוב היורשים לשלם ארנונה נתקל בסירוב העירייה לשיקום הבניין, והידרדרותו עד סף הכרזה עליו כמבנה מסוכן. פלישת חסרי בית וגילוי גופות של שניים מהם בתוך הבניין הביאו להקפתו בגדרות גבוהות, כדי למנוע גישה אליו.

== הערות שוליים ==

קטגוריה:משטרת המנדט
קטגוריה:אתרי מורשת במחוז תל אביב
לונא אבו נסאר

לונא אבו נסאר (בערבית: لونا ابو نصار; נולדה ב-1990 בנצרת שבישראל) היא זמרת-יוצרת וגיטריסטית ערביה-ישראלית, השרה בעברית ובערבית שירי פולק וסול, לשעבר חברת ההרכב סיסטם עאלי.

==ביוגרפיה==
אבו נסאר נולדה בנצרת וחיה ביפו. בוגרת בית הספר Muzik ליצירה והפקה, במסגרתו השתתפה באלבום מחווה לאהוד בנאי והפליטים בביצוע לשיר "ממשיך לנסוע" שיצא כסינגל ראשון מתוך האלבום ונכנס לרשימת ההשמעה של גלגלצ. במהלך לימודיה השלימה את אלבומה הראשון, "אספר לך أحكيلك", אשר יצא ב-2013 וזכה בפרס אקו"ם לאלבום בכורה.

בביקורת על אלבום זה כתב יואב קוטנר: ""אספר לך", אלבום הבכורה של לונא אבו נסאר, הוא יצירה נפלאה, מפתיעה, מרעננת ששווה את תשומת הלב שלך בגלל הסיבות הנכונות. היא רק בתחילת הדרך, והדרך נראית מרתקת".

אבו נסאר חברה בהרכב ההיפ הופ היפואי "סיסטם עאלי" וחלק מהמיזם החינוכי של ההרכב, והשתתפה באלבום הבכורה של ההרכב שיצא גם הוא ב-2013.

ב-2017 הוציאה את אלבומה השני, "מערבולת دوامة". כמו אלבום הבכורה גם אלבומה השני הופק על ידי דרור רותם, וגם בו יש שירים בערבית לצד שירים בעברית.

ב-2019 הוציאה את אלבום ההופעה "לילה ביער", שהוקלט וצולם ביער הפיות בבית אורן, ובאותה שנה השתתפה בהקלטת האלבום השני של סיסטם עאלי, "מהרג'אן". באותה שנה הופיעה במסגרת פסטיבל "יערות מנשה" לצד אלה רונן, פלורה, מירב הלינגר, אסף אמדורסקי, אביגיל קובארי, גיל בר הדס, יעל קראוס ואחרים.

==דיסקוגרפיה==
* אספר לך أحكيلك - 2013
* מערבולת دوامة - 2017
* לילה ביער ليلة بالغابة (אלבום הופעה) - 2019

==קישורים חיצוניים==

* 
* אלקנה כהן [https://columbusmusicmagazine.com/2016/05/29/מספרת-הסיפורים-על-ההופעה-של-לונא-אבו-נס/ מספרת הסיפורים: על ההופעה של לונא אבו נסאר בצוללת הצהובה], במגזין קולומבוס, 29 במאי 2016
* 

==הערות שוליים==

קטגוריה:זמרות ערביות ישראליות
קטגוריה:זמרים ערבים ישראלים
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:זמרות השרות בעברית
קטגוריה:זמרים השרים בעברית
קטגוריה:זמרים השרים בערבית
קטגוריה:גיטריסטיות ישראליות
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:ישראליות שנולדו ב-1990
קטגוריה:ישראלים שנולדו ב-1990
סטודיבייקר Transtar

סטודיבייקר Transtar, Deluxe V8, שנת 1957 
סטודיבייקר Transtar, שנת 1957 
סטודיבייקר טרנסטר (באנגלית: Studebaker Transtar) הוא טנדר (בעל כושר העמסה: 0.5 טון, 0.750 טון ו-1.0 טון), ומשאית קלה (בעלת כושר העמסה: 1.5 טון, 2.0 טון, ו- 3.0 טון), אשר ייצרה חברת סטודיבייקר האמריקאית בין השנים 1956–1958, ו-1960–1963.

בשנת 1960 התחילה חברת סטודיבייקר לייצר את דגם הטנדר סטודיבייקר צ'אמפ, לקיבולות של 0.5 טון ו- 0.750 טון.

==תצורות סטודיבייקר Transtar==
* קיבולת העמסה: 0.5 טון, 0.750 טון, 1.0 טון - טנדר
* קיבולת העמסה: 1.5 טון, 2.0 טון, 3 טון - משאית קלה

== תמונות ==
<gallery>
1958 Studebaker Transtar (9067308012).jpg| סטודיבייקר Transtar, שנת 1958 - משאית קלה
1957 Studebaker Transtar Deluxe V8 pick up (5080934872).jpg| סטודיבייקר Transtar, דגם Deluxe V8, שנת 1957
</gallery>

==ראו גם==

* סטודיבייקר
* סטודיבייקר קופה אקספרס
* סטודיבייקר סדרה M
* סטודיבייקר אלקטריק
* סטודבייקר-גרפורד
* סטודיבייקר דיקטטור
* סטודיבייקר Light Four
* סטודיבייקר Light Six
* סטודיבייקר לנד קרוזר
* סטודיבייקר קומנדר
* סטודיבייקר לארק
* סטודיבייקר Flight Hawk
* סטודיבייקר Silver Hawk
* סטודיבייקר Golden Hawk
* סטודיבייקר Gran Turismo Hawk
* סטודיבייקר אוואנטי
* סטודיבייקר Scotsman
* סטודיבייקר צ'אמפ
* סטודיבייקר M29 Weasel

==לקריאה נוספת==
* [http://www.caaarguide.com/sub1/id323.html סטודיבייקר Transtar]

==קישורים חיצוניים==

* [https://www.youtube.com/watch?v=kiY4w8dA6MA סטודיבייקר Transtar] (3:38 דקות), יו-טיוב

קטגוריה:טנדרים
קטגוריה:משאיות קלות
קטגוריה:דגמי מכוניות שהושקו ב-1956
Transtar
קטגוריה:מכוניות אמריקאיות
מסלול המראה בלתי נגמר

מסלול המראה בלתי נגמר (באנגלית: The Endless runway) הוא רעיון לשימוש עתידי במסלול טיסה בצורת מעגל שעליו יכול המטוס לנחות ולהמריא מכל נקודה שהיא. המסלול יהיה בקוטר של בין 3 ל-3.5 קילומטר ובמרכז ימוקמו מבני שדה התעופה, דבר אשר יקטין את שטח המתחם.

הרעיון נהגה על ידי המדען ההולנדי הנק הסלינק (Henk Hesselink) כמענה למגבלות של נחיתה בתנאי מזג אוויר שונים ובראשן בעיית הרוח, שכן המטוס יוכל להמריא או לנחות מנקודות שונות במסלול. כיוון הנחיתה מאפשר לטייסים להימנע מתימרונים קשים מבחירת המקום בו תהיה רוח נגדית חלשה. יתרון נוסף של הרעיון הוא בהיותו ידידותי לסביבה, הן מאחר שכאמור יהיו פחות תמרון בגלל הקשורים לתנאי הרוחות והן מכיוון שמסלול ההסעה עד לטרמינל יהיה קצר משמעותית לעומת המסלול הרגיל. שטחו של המסלול יהיה מצומצם בהרבה ועליו יוכלו להמריא ולנחות שלושה מטוסים במקביל בתנאי מזג אוויר סבירים.

המיזם מתוכנן בשיתוף פעולה של חמישה גופי מחקר אירופאים:
* מעבדת החלל הלאומית ההולנדית (NLR) 
* המרכז הגרמני לחקר החלל
* ONERA - המרכז הצרפתי לחקר החלל 
* INTA - המרכז הספרדי לחקר החלל 
* מכון התעופה הפולני (ILOT) 

לטענת הסלינק, הסבת שדה תעופה קיים תהיה יקרה מדי, אך תיתכן הקמת שדה תעופה חדש המבוסס על רעיון זה.

==קישורים חיצוניים==
* [http://www.endlessrunway-project.eu אתר הבית] של המיזם.
* 

==הערות שוליים==

קטגוריה:שדה תעופה
אייר בוקרשט

אייר בוקרשט (באנגלית: Air Bucharest) היא חברת תעופה רומנית הפועל מנמל התעופה הבינלאומי בוקרשט אנרי קואנדה. חברת התעופה מפעילה טיסות שכר ליוון, ישראל, קוסובו וטורקיה.
החברה מפעילה גם טיסות פנימיות וטיסות בינלאומיות מנמלי תעופה נוספים בתוך רומניה.

== היסטוריה ==
חברת התעופה הוקמה ב-2010, כשהטיסה הראשונה יצאה מקלוז' לאנטליה ב-3 ביולי.

==צי המטוסים==
צי המטוסים של החברה נכון לדצמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#001a4d;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:#001a4d;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בואינג 700–737
|1
|—
|148
|148
|
|-
!סה"כ
!1
!—
!colspan=3|
|}

==קישורים חיצוניים==

* 

==הערות שוליים==

קטגוריה:חברות תעופה רומניות
ארמניה אייר-קומפני

ארמניה אייר-קומפני היא חברת תעופה ארמנית שנוסדה ב-25 בנובמבר 2015, והחלה לפעול ב-21 באפריל 2016. החברה מפעילה טיסות לכ-7 יעדים בישראל, איראן, לבנון, רוסיה, גיאורגיה ויוון.

== היסטוריה ==
החברה נוסדה ב-25 בנובמבר 2015 על ידי תַּמָּזּ גָּאִיַשְׁווִילִי ורוברט הבאנישיאן, אחרי שארמאוויה נכנסה לתהליכי פירוק והשעתה את כל טיסותיה.

==פעילות החברה בישראל==
החל מ-17 במאי 2017 מקיימת החברה 2 טיסות שבועיות מנמל התעופה הבינלאומי זוורטנוץ בירוואן לנמל התעופה בן-גוריון.

== צי המטוסים ==

{| class="wikitable toccolours" border="1" cellpadding="5" style="border-collapse:collapse;text-align:right"
|+ נכון למרץ 2023
! rowspan="2" | מטוסים
! rowspan="2" | בשירות
! rowspan="2" | בהזמנה
| colspan="3" | הנוסעים
! rowspan="2" | הערות
|- style="background:darkblue;"
! <abbr title="Business class">J</abbr>
! <abbr title="Economy class">Y</abbr>
! סה " כ
|-
|בואינג 737-500
|1
| -
|12
|104
|116
|
|-
|בואינג 737-700
|1
| -
|12
|120
|132
|מוחכר לג'ורג'יאן איירווייז
|-
!סה"כ
!2
| -
| colspan="4" |
|}
מטוס בואינג 737-500 של החברה

==קישורים חיצוניים==

* 

==הערות שוליים==

קטגוריה:חברות ארמניות
קטגוריה:ארמניה: תחבורה
סטודיבייקר סדרה M

סטודיבייקר סדרה M (דגם M-5), טנדר, שנת 1946
סטודיבייקר סדרה M שנת 1946
סטודיבייקר סדרה M שנת 1946
סטודיבייקר סדרה M (באנגלית: Studebaker M Series Truck) הם טנדרים ומשאיות קלות אשר יוצרו על ידי חברת סטודיבייקר האמריקאית בין השנים 1940–1949.

==סטודיבייקר סדרה M במלחמת העולם השנייה==
חלק לא מבוטל מהייצור, הוקצה לצבא ארצות הברית, אשר היה זקוק למשאיות בתקופת מלחמת העולם השנייה. חלק לא מבוטל מהדגם נשלח לדרום-מזרח אסיה שם פעל הצבא האמריקאי במלחמה נגד יפן.

במקביל, ייצרה חברת סטודיבייקר בתקופת מלחמת העולם השנייה את דגם "Studebaker US6 2½-ton 6x6 truck" שנבנה לפי דרישה וצורכי הצבא האמריקאי.

==דגמי סטודיבייקר סדרה M== 
* M-5 (כושר העמסה 0.5 טון)
* M15 (כושר העמסה 0.75 טון)
* M15A (כושר העמסה 1.0-1.5 טון)
* M16 (כושר העמסה 1.5-2.0 טון)

== תמונות ==
<gallery>
קובץ:Studebaker M-5 1946 Pickup Cockpit Lake Mirror Cassic 16Oct2010 (14690554858).jpg| סטודיבייקר סדרה M (דגם M-5), (טנדר), שנת 1946 - מבט לתא הנהג
קובץ:Studebaker M-5 1946 Pickup LSideRear Lake Mirror Cassic 16Oct2010 (14690600267).jpg| סטודיבייקר סדרה M (דגם M-5), טנדר, שנת 1946
קובץ: Studebaker M-5 1946 Pickup HeadOn Lake Mirror Cassic 16Oct2010 (14854171726).jpg | סטודיבייקר סדרה M (דגם M-5), טנדר, שנת 1946
קובץ:Flickr - DVS1mn - 46 Studebaker Flatbed.jpg| סטודיבייקר סדרה M, שנת 1946 
קובץ:Studebaker National Museum May 2014 073 (1947 Studebaker M5 Half-ton Pick Up).jpg| סטודיבייקר סדרה M (דגם M-5), טנדר בעל כושר העמסה של 0.5 טון, שנת 1947) 
</gallery>

==ראו גם==

* סטודיבייקר
טנדרים ומשאיות קלות
* סטודיבייקר קופה אקספרס
* סטודיבייקר Transtar
* סטודיבייקר צ'אמפ
משאית למשימות בשלג
* סטודיבייקר M29 Weasel
מכוניות משפחתיות
* סטודיבייקר אלקטריק
* סטודבייקר-גרפורד
* סטודיבייקר דיקטטור
* סטודיבייקר Light Four
* סטודיבייקר Light Six
* סטודיבייקר לנד קרוזר
* סטודיבייקר קומנדר
* סטודיבייקר לארק
* סטודיבייקר Flight Hawk
* סטודיבייקר Silver Hawk
* סטודיבייקר Golden Hawk
* סטודיבייקר Gran Turismo Hawk
* סטודיבייקר אוואנטי
* סטודיבייקר Scotsman
* סטודיבייקר צ'אמפ

==לקריאה נוספת==
* [http://www.oldcarsweekly.com/car-of-the-week/car-of-the-week-1947-studebaker-pickup סטודיבייקר סדרה M, שנת 1947 ] (Car of the Week: 1947 Studebaker pickup - Old Cars Weekly)

==קישורים חיצוניים==

* [https://www.youtube.com/watch?v=fSmOnlRjTzE סטודיבייקר סדרה M] (0:31), יו-טיוב

קטגוריה:טנדרים
קטגוריה:משאיות קלות
קטגוריה:דגמי מכוניות שהושקו ב-1946
M
קטגוריה:מכוניות אמריקאיות
שרה משורר

שרה משורר (7 במרץ 1930 – 27 באוגוסט 2015) הייתה רבנית, פעילת ציבור ויזמת ישראלית, יקירת העיר פתח תקווה, וזוכת "פרס הציונות הדתית למנהיגות ולהגשמה". משורר עסקה בארגון שיעורי-תורה לנשים, קליטת עלייה והעצמת נשים, עולים ובני נוער. הייתה חברת מרכז המפד"ל וחברת הלשכה, וכן חברת הנהלת "אמונה - תנועת האשה הדתית לאומית".

==ביוגרפיה==
שרה משורר נולדה בפתח תקווה בז' באדר תר"ץ (1930). הוריה היו זכריה ורומיה כוחלאני, ממייסדי שכונת מחנה יהודה. למדה בבית הספר "בית יעקב" בעיר. אביה לימד אותה קריאה בתורה ובמדרשים מגיל חמש. בשנת 1949 נישאה לרב ישעיהו משורר, ששימש אז כרב השכונה (בהמשך היה אב בית הדין הרבני בפתח תקווה וחבר בית הדין הגדול בירושלים). נולדו להם 10 ילדים.

משנת 1972 החלה משורר בפעילות ציבורית בפתח תקווה. היא פעלה בקרב עולים חדשים, ותיקים וקשישים. כן פעלה במסגרת עמותת "נש"ר – נוער שואף רחוק". על פועלה ותרומתה לפתח תקווה במשך כ-40 שנה, קיבלה את "אות יקיר העיר".

משורר הייתה הראשונה בעיר שייסדה והעבירה שיעורי תורה לנשים. היא העבירה אותם במשך כ-30 שנה, מדי יום, וכן בשבתות בבתי כנסת. היא עסקה בייעוץ בנושא השכנת שלום בית, וכן פעלה בקרב עולים חדשים מרוסיה ומאתיופיה וסייעה להם בתחומים כמו ברית מילה, התקנת מזוזות וארגון ליל הסדר.

פעלה להקמת מעון ילדים מטעם "אמונה" ומקווה טהרה בשכונת שעריה בפתח תקווה. לקראת חג הפסח עסקה במפעל "קמחא דפסחא". היא הקימה את סניף "זהב"י - זכויות המשפחה ברוכת הילדים" בעיר ושימשה יושבת ראש הסניף במשך 10 שנים; במסגרת זו דאגה לרווחת המשפחות, מיצוי זכויות כספיות, הקמת קייטנות למשפחות מרובות ילדים במסגרת תנועת "אמונה" במשך 18 שנים, וריכוז סמינרים לנשים.

נבחרה כחברת מרכז מפלגת המפד"ל וכחברת לשכת המפד"ל. כן פעלה בהתנדבות בתנועת "אמונה - תנועת האשה הדתית לאומית", נבחרה לחברת הנהלה ועמדה בראש ועדת הקליטה בפתח תקווה. על התנדבותה זכתה בתעודת הוקרה של "אמונה" ב-2009. בשנת תשנ"ח קיבלה את "פרס הציונות הדתית למנהיגות והגשמה". בהמשך קיבלה את "אות אשת החיל" מטעם האגודה לטיפוח חברה ותרבות.

נפטרה ב-2015, בגיל 85.

==לקריאה נוספת==
* אישים ומעשים בפתח תקווה והסביבה, בעריכת מאיר אהרוני, הוצאת מקסם
* לימוד תורה לנשים - הרבנית שרה משורר. בתוך: מאמונה למעשה - שבעים שנה לתנועת אמונה, בעריכת לילך רוזנברג-פרידמן, עמ' 135–139.

==קישורים חיצוניים==
* [https://www.youtube.com/watch?v=tChGVX20cZQ אשת חיל: הרבנית שרה משורר אשת הרב ישעיהו משורר] 

==הערות שוליים==

קטגוריה:יקירות פתח תקווה
קטגוריה:רבניות (נשות רבנים)
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:יזמות ישראליות
קטגוריה:יזמים ישראלים
קטגוריה:ישראליות שנולדו ב-1930
קטגוריה:ישראלים שנולדו ב-1930
קטגוריה:ישראליות שנפטרו ב-2015
קטגוריה:ישראלים שנפטרו ב-2015
היום העולמי נגד עבודת ילדים

ילדה אורגת
היום העולמי נגד עבודת ילדים נוסד ב-2002 על ידי ארגון העבודה הבינלאומי במאמץ להגדיל את המודעות והפעילות למניעת עבודת ילדים מתחת לגיל המינימום ובתנאים בלתי הולמים. היום מצוין מדי שנה ב-12 ביוני.

היום נוצר בעקבות חתימת שתי אמנות מרכזיות של ארגון העבודה הבינלאומי - האמנה בדבר גיל המינימום לקבלה לעבודה, 1973 (אמנה מס' 138) והאמנה למניעת הצורות הגרועות ביותר להעסקת ילדים, 1999 (אמנה מס' 182). יום זה מיועד להביא למאמצים משותפים למניעת עבודת ילדים פסולה של ממשלות, רשויות מקומיות, ארגונים מקומיים ובינלאומיים וארגוני עובדים ומעסיקים.
ילדים רוכלים
על פי המידע שבידי ארגון העבודה הבינלאומי מועסקים מאות מיליוני ילדים בעולם בעבודות, המונעות מהם חינוך ותנאי בריאות ופנאי נאותים, כמו גם חירויות בסיסיות. מאלו מועסקים יותר ממחצית בתנאים הגרועים ביותר לעבודת ילדים. אלו כוללים עבודה בסביבה מסוכנת, עבדות וצורות אחרות של עבודת כפייה, אילוץ לעסוק בזנות ובסחר בסמים והשתתפות בסכסוכים מזוינים.

== ראו גם ==
* עבודת ילדים

==קישורים חיצוניים==
* 
* [https://web.archive.org/web/20100721154252/http://www.ilo.org/ipec/Campaignandadvocacy/WDACL/lang--en/index.htm היום העולמי נגד עבודת ילדים], באתר ארגון העבודה הבינלאומי
* [http://www.ilo.org/ipec/lang--en/index.htm#a1 התוכנית הבינלאומית למניעת עבודת ילדים (IPEC)], באתר ארגון העבודה הבינלאומי

קטגוריה:מועדי האומות המאוחדות
קטגוריה:שוק העבודה
קטגוריה:רווחת הילד
קטגוריה:זכויות הילד
קטגוריה:אירועים בחודש יוני
ולרי מהפי

ולרי מהפי (באנגלית: Valerie Mahaffey; נולדה ב-16 ביוני 1953) היא שחקנית קולנוע, טלוויזיה ותיאטרון אמריקאית. זוכת פרס אמי על תפקידה בסדרה "חשיפה לצפון".

==ביוגרפיה==
מהפי גדלה באוסטין שבטקסס לאם קנדית ואב אמריקאי ולמדה באוניברסיטת טקסס באוסטין.

== קריירה ==
מ-1979 שיחקה תפקיד קבוע באופרת הסבון "הרופאים" שעליו הייתה גם מועמדת לפרס אמי וב-1992 היא זכתה בפרס אמי על תפקידה בסדרה "חשיפה לצפון".

ב-1995 שיחקה בסרט הקומדיה "National Lampoon's Senior Trip" בכיכובו של ג'רמי רנר בהופעת הבכורה שלו. 

ב-2003 היא שיחקה בסרט סיביסקיט.

ב-2006 עד 2007 היא גילמה את אלמה הודג' בסדרה עקרות בית נואשות.

ב-2009 היא שיחקה את הפסיכולוגית של טרה בסדרה טרה.

ב-2011 שיחקה את אמה של אמה פילסבר בסדרה "Glee", ובשנת 2012 שיחקה בדרמה העצמאית "עיניים מטורפות" לצד ג'ייק ביוסי. 

ב-2017 שיחקה בסדרת הטלוויזיה "האיש במצודה הרמה" ובסדרה "שלדון הצעיר" בתפקיד חוזר. ב-2019 התארחה בסדרה הקומית "בשבילי אתם מתים" בנטפליקס. 

בשנת 2020 החלה לשחק בסדרת הפשע "שמיים גדולים" של רשת ABC בתפקיד של הלן פרגמן, אימו של רונלד (בריאן גראתי). בשנת 2021 שיחקה בסרטו של עזאזל ג'ייקובס "יציאה צרפתית" ועל תפקידה הייתה מועמדת לפרס אינדפנדנט ספיריט לשחקנית משנה. 

== חיים אישיים ==
היא נשואה ואמא לבת אחת.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי אמי בפריים טיים: שחקנית משנה בדרמה
קטגוריה:זוכי אמי בפריים טיים: שחקן משנה בדרמה
קטגוריה:אמריקאיות ממוצא קנדי
קטגוריה:אמריקאיות שנולדו ב-1953
קטגוריה:אמריקאים שנולדו ב-1953